CELEX: 62015TB0564
Language: sl
Date: 2016-10-11 00:00:00
Title: Zadeva T-564/15: Sklep Splošnega sodišča z dne 11. oktobra 2016 – Spliethoff’s Bevrachtingskantoor/Komisija (Ničnostna tožba – Finančna pomoč na področju Instrumenta za povezovanje Evrope – Akt, zoper katerega ni pravnega sredstva – Pripravljalni akt – Nedopustnost)

5.12.2016   
            
            
               SL
            
            
               Uradni list Evropske unije
            
            
               C 454/26
            
         
      Sklep Splošnega sodišča z dne 11. oktobra 2016 – Spliethoff’s Bevrachtingskantoor/Komisija
      (Zadeva T-564/15) (1)
      
      ((Ničnostna tožba - Finančna pomoč na področju Instrumenta za povezovanje Evrope - Akt, zoper katerega ni pravnega sredstva - Pripravljalni akt - Nedopustnost))
      (2016/C 454/46)
      Jezik postopka: angleščina
      
         Stranki
      
      
         Tožeča stranka: Spliethoff’s Bevrachtingskantoor BV (Amsterdam, Nizozemska) (zastopnik: P. Glazener, odvetnik)
      
         Tožena stranka: Evropska komisija (zastopnika: J. Hottiaux in J. Samnadda, agenta)
      
         Predmet
      
      Predlog na podlagi člena 263 PDEU za razglasitev ničnosti odločbe, ki naj bi jo vsebovalo elektronsko sporočilo Izvajalske agencije za inovacije in omrežja (INEA), z dne 17. julija 2015 v zvezi s predlogom tožeče stranke v odgovor na razpis za zbiranje predlogov, ki je bil začet v okviru Instrumenta za povezovanje Evrope, na podlagi večletnega delovnega programa, sprejetega leta 2014 v okviru Izvedbenega sklepa Komisije C(2014) 1921 z dne 26. marca 2014 o večletnem delovnem programu 2014 za finančno pomoč na področju Instrumenta za povezovanje Evrope (IPE) – Prometni sektor za obdobje 2014-2020.
      
         Izrek
      
      
                  1.
               
               
                  Tožba se zavrže kot nedopustna.
               
            
                  2.
               
               
                  Družbi Spliethoff’s Bevrachtingskantoor BV se naloži plačilo stroškov.
               
            
         (1)  UL C 398, 30.11.2015.